KENSINGTON TEMPLE Graffitiseurakunta
COLIN DYE: GRAFFITISEURAKUNTA
Otsikkoni tänä aamuna on "Graffitiseurakunta".
Graffitiseurakunta. Tunnette varmasti urbaanin graffiti-ilmiön.
Tutkimme, miten se soveltuu elämäämme kristittyinä.
Avaa 2. Kor. 3:1―3.
Apostoli Paavali puolustautuu työhönsä kohdistuvalta hyökkäykseltä.
Hänen apostolinvirkaansa kohti oli hyökätty. Tapahtui kaikenlaista.
Häntä arvosteltiin. Oli kaikenlaisia superapostoleita, -
jotka väittivät omaavansa Paavalia enemmän ilmestystä ja hengellisyyttä.
Paavalin piti kirjoittaa seurakunnalle, johon tällaisia vaikutuksia kohdistui.
Hän sanoo 2. Kor. 3:ssa: -
"Alammeko taas suositella itseämme?
Vai tarvinnemmeko, niinkuin muutamat, -
suosituskirjeitä teille tai teiltä?
Te itse olette meidän kirjeemme, joka on sydämeemme kirjoitettu -
ja jonka kaikki ihmiset tuntevat ja lukevat.
Sillä ilmeistä on, että te olette Kristuksen kirje, -
meidän palvelustyöllämme kirjoitettu, ei musteella, -
vaan elävän Jumalan Hengellä, ei kivi- tauluihin, vaan sydämen lihatauluihin."
Tiedätte, että todennäköisesti te olette ainoita Raamattuja, -
joita monet ihmiset lukevat.
Se on uuden liiton ihme. Jumala on kirjoittanut sydämiimme.
Jumala on siis graffititaiteilija, teemaamme mukaillen.
Paavali kutsuu uuden liiton työn ydinasiaksi sitä, -
mitä Jumala tekee Hengen kautta syvällä sydämessämme.
Sen työn ansiosta jokin näkyy ulospäin.
Jotkut saattavat pitää graffiti-ilmiötä jo hieman vanhanaikaisena.
Voi väittää, että nykypäivänä viestit välitetään Twitterissä, -
Facebookissa ja vastaavassa.
Viestit ovat samankaltaisia kuin graffiteissa. Pidän kiinni ilmiöstäni.
Huomautuksena, että kyseessä on laiton ilmiö. Älkää kokeilko kotona.
Graffiti voi kuitenkin avata niitä reaktiota, -
jotka heijastelevat ajan henkeä ja yhteiskunnan aatemaailmaa.
Tutustuin ilmiöön vieraillessani kerran Marseillessa.
Marseillen laitakaupungilla kulkee Corniche, rantatie.
Alue on tiheään asuttua.
Eräänä päivänä siellä kävellessäni huomasin kujalle johtavan portin.
Kuja vei kauniiseen vanhaan kalastajakylään, Vallon des Auffesiin.
Sinne piti laskeutua portaita pitkin. Kaikkialla oli graffiteja.
Ajattelin: "Ovatpa nuo rumia."
Sitten katsoin katukiveykseen, johon graffititaiteilija oli kirjoittanut.
Siinä luki hyvin arkikielisellä ranskalla: -
"Miksi te vanhukset aina kritisoitte taidettamme?"
Katsoin uudelleen ja ajattelin: "Ovatpa nämä graffitit kauniita."
Aikamme graffititaiteilijoista suosituimpia on Bansky.
Tässä on yksi hänen uusimpia töitään.
Siinä näkyy taiteellinen sisältö.
Hän on erittäin etevä taiteilija. Hänen töistään maksetaan paljon.
Hän on yhteiskunnallinen kommentaattori.
Tässä hänen graffitissaan on selvä sanoma.
Teos esittää kuningatar Elisabet II:n timanttiriemujuhlaa.
Tässä lapsi ompelee nälkäpalkalla Britannian lippuja, -
joilla timanttiriemujuhlaa koristellaan.
Se on terävä ja pistävä yhteiskunnallinen kommentti.
Mitähän sanottaisiin seurakunnasta?
Mitä graffiteja kirjoitettaisiin sinun elämäsi tai seurakunnan seinille?
Jos kerran olet kirje, mitä ihmiset lukevat sinun elämästäsi?
Toinen esimerkki, miten graffiteissa käytetään joskus huumoria.
Tässä joku anarkisti on spreijannut karkeatekoiselle pinnalle: -
"Levitä anarkiaa!"
Ilmeisesti joku uskollisempi anarkisti kirjoitti: "Älä määräile minua!"
Millaisia graffiteja meidän elämästämme mahdetaan kirjoittaa?
Usein tiedämme, mitä seurakunnasta sanotaan. Mutta mitä voimme tehdä?
Uskon maailman tarkkailevan seurakuntaa.
Koko ajan tarkkaillaan.
Miksi? Maailma tarkkailee ja odottaa.
Minulla on yksi selitys.
Olen huomannut erään asian kohtaamisissa ei-kristittyjen kanssa.
He alkavat puhua seurakunnasta ja meistä.
He tarkkailevat meitä sekä odottavat ja kaipaavat näkevänsä, -
onko edustamamme asia totta. Oletko tulleet ajatelleeksi sitä?
He haluaisivat yli kaiken, että sanomamme on totta, -
sillä se on melkein liian hyvää ollakseen totta.
Että on Jumala, joka rakastaa meitä. Rakastaa meitä niin paljon, -
että Hän lähetti Kristuksen kuolemaan edestämme. Että voi elää -
Jumalan kanssa ikuisesti. Että Jumalan suunnitelmissa on iso perhe,
joka elää Hänen kunniakseen ja osoittaa sitä ikuisesti.
Että voimme päästä ulos sotkustamme. Että voimme nousta -
ja vastaanottaa hyvät asiat, jotka Jumala on meille varannut.
Ihmiset tarkkailevat ja odottavat nähdäkseen, että se on totta.
Mutta aivan liian usein he kääntyvät pois pettyneinä.
Maailma tarkkailee meitä jatkuvasti.
Jumala tarkoitti sen niin. Hän nosti esiin Israelin -
tuodakseen Israelin kautta kansoille julki itsensä ja kirkkautensa.
Jumalan suunnitelma oli liitto, joka sisällyttäisi Israelin kansan lisäksi -
kaikki kansakunnat. Tiedämme, että Israelin historia on surullinen.
He rikkoivat liiton niin, -
että Jumalan täytyi lähettää miltei pahimmat mahdolliset vaikutukset.
Kansa vietiin pakkosiirtolaisuuteen.
Jerusalem ja temppeli tuhottiin.
Israel hajotettiin muiden kansojen joukkoon. Mutta tapahtui jotain.
Jumala sanoi tässä, -
ettei Hän suvaitse sitä.
Mitä Jumala ei suvaitse?
Jumala sanoi: "Teen asialle jotain." Mikä oli tilanne?
Jumala sanoi: "Asetan teidät ennallenne maahanne."
Ihmiset saattoivat sanoa: "Hienoa! Jumala lopulta päätti, -
että Hän rakastaa meitä yhä. Pääsemme takaisin maahamme.
Jumala vie meidät takaisin sinne." Jumala sanoo: "Ei. Ymmärtäkää tämä.
Sen lisäksi, että palautan teidät maahanne, teen jotain uutta.
Teen jotain uutta teissä. Teen uuden liiton.
Olette nähneet, ettei vanha liitto toimi teidän takianne.
Nyt menen ongelman ytimeen ja näytän, mikä pitää muuttua sisältä."
Jumala sanoo: "Teen uuden liiton, ja se on oleva ikuinen liitto.
Se on oleva liitto, jossa minä muutan teidät sisältä ulos päin."
Tällä hetkellä maailma katsoo seurakuntaa ja spreijaa graffitin -
seurakunnan seinille: "He eivät ole tosissaan. Eivät usko sitä.
Se ei voi olla totta."
He kirjoittavat: "Olette merkityksettömiä. Tuo on naurettavaa.
Järjetöntä. Moraalitonta."
He tekevät niin, koska he eivät vielä näe sitä, mitä heidän pitäisi nähdä.
Dwight Edwards, jonka iso-iso-iso-iso-isoisä -
oli suuri Jonathan Edwards, kirjoitti kirjan Revolution Within.
Hän kuvailee Hes. 36:n mukaisesti graffitia näillä sanoilla.
"Se, miten ihmiset elivät, sai ihmiset kirjoittamaan tämän sanoman: -
Näemme näistä ihmisistä, ettei Jumala riitä -
eikä ihmisillä ole merkitystä."
Mahtavatkohan ihmiset katsoa meitä tänään ja sanoa: -
"He sanovat rakastavansa Jumalaa, mutta he tavoittelevat kaikkea muuta.
He sanovat seuraavansa Jumalaa, -
mutta he juoksevat uran ja omien asioidensa perässä.
He eivät ole tyytyväisiä Jumalaan. He lisäävät uskoon jotain -
saadakseen haluamansa. Jumala on olemassa heille tätä varten: -
'Jumala, olen Sinulle kuuliainen, ja sinä pidät huolen, että elämäni toimii.
Olen hyvä poika. Sinä huolehdit minusta. Siinä diili."
Diili ei ole sellainen.
Diili on tämä, ystävät: -
Jos todella puhumme Raamatun Jumalasta, -
Jumalasta, joka on perimmäinen todellisuus, -
Jumalan edelle ei mene mitään muuta.
Jos se on perimmäinen todellisuus, mikä on perimmäinen ilmentymä?
Perimmäinen ilmentymä on tuon yhden Jumalan ilmentymä.
Se on Hänen kirkkautensa.
Tiedätkö, että kaikkea koskettava Jumalan suunnitelma universumille -
ja ihmisen elämälle on se, Jumalan nimi saa kunniaa elämämme kautta?
Että Hän osoittaa kirkkautensa tietysti rakkaudesta.
Siksi ei ole mitään korkeampaa tavoitetta tai pyrkimystä -
kuin elää Jumalan kunniaksi.
Jonathan Edwards oli mukana suuressa herätyksessä Amerikassa.
Hän laittoi Jumalan kirkkauden ykkösasiaksi.
Kyse on yksin Jumalan kirkkaudesta, ei siitä saanko minä siitä jotain, -
saako se minut näyttämään tai tuntemaan hyvältä tai tyydyttääkö se.
Ei. Vaan tuoko tämä Jumalalle kunniaa?
Kuvittele, että todella uskoisimme sen.
En käske epäilemään uskoaan. Pyydän kuvittelemaan, -
että todella uskoisimme sen ja että se ohjaisi elämäämme ja valintojamme.
Tavoittelisimme sitä yli kaiken muun. Jumalaa ja kirkkauden ilmentymää.
Kävisipä meidän hyvin tai ei, toimisipa se tahtomme mukaisesti tai ei, -
saisimmepa rukousvastauksia tai emme, sanoisimme: "Jumala, -
tämä on kunniaksesi. Minä palvelen sinua, ei toisin päin."
Se on kuin silittäisi kissaa vastakarvaan.
Suurin osa ihmisistä haluaa, että heitä silitetään myötäkarvaan.
Me toimimme vastoin -
maailman hengen ja maailmanajan periaatteita.
Maailma ei ole reilu. Se on valitettavaa mutta totta.
Miten voimme murtautua läpi yhteiskunnassa ja osoittaa, -
että Raamatun Jumala on totta?
Elämällä aidosti ja vilpittömästi Jumalan kunniaksi.
Laitetaan esille graffiti, jonka haluaisimme nähdä.
Haluaisimme meitä tarkkailevien sanovan: -
"Olen seurannut sinua. Hyvinä aikoina et ole ylimielinen.
Et sano: Katso, mitä minun Jumalani tekee. Pystyykö sinun jumalasi tähän?
Et käytä Jumalaa omiin tarkoituksiisi."
Jospa ihmiset näkisivät, että hyvinä aikoina kiitämme Jumalaa, -
emme ylimielisesti. Moniko rakastaa Jumalan siunauksia?
Nostan molemmat käteni. Te muut ette.
Rakastamme siunauksia, mutta ne eivät ole tärkeimmällä paikalla.
Jeesus kehotti etsimään Jumalan valtakuntaa ja vanhurskautta ensin.
On siis ensi- ja toissijaisia asioita.
Ensisijaiset asiat tulevat ensin, tois- sijaiset toisena, ja se on hyvä niin.
Kun laitamme toissijaiset asiat ykköseksi ja tavoittelemme niitä -
emmekä Jumalaa, palvelemme epäjumalaa -
ja sanomme, ettei Jumala riitä.
Mitä jos eläisimme niin, että ihmiset sanoisivat elämästämme: -
"Elämäsi kertoo, että Jeesus riittää."
Hyvinä ja huonoina aikoina, menestyksessä ja koetuksessa.
Silloin, kun koemme tuskaa, -
ja silloin, kun nautimme elämästä ja Jumalan antamasta hyvyydestä.
Mutta se ei ole ikinä taattua, eikä meillä ole automaattista oikeutta.
Uudessa liitossa ei ole oikeutuksen henkeä, -
että Jumalan olisi pakko tehdä elämästämme parempaa.
Tulee tarkkailla evankeliointia. "Tule Jeesuksen luo, ongelmat kaikkoavat."
En ole viime aikoina kuullut kenenkään evankelistan sanovan niin.
Elämäntavastamme kuultaa: "Etkö toivo, että sinullakin olisi -
sellainen Jumala kuin minulla? Katso, mitä Hän on tehnyt."
On hyvä iloita Jumalan hyvyydestä, -
mutta jos turvaamme lahjoihin emmekä Jumalaan, lahjojen antajaan,
olemme epäjumalanpalvelijoita ja elämme aivan kuin maailma.
Mikä on päämääräsi? Miten se eroaa naapurisi päämäärästä?
Entä työtoveri? Haluaako hän ylennystä niin kuin sinäkin?
Haluaako hän palkankorotuksen niin kuin sinäkin?
Haluaako hän talon maaseudulta tai kaupungista? Mikä on ero?
Ei ole väärin haluta ja tavoitella sellaisia asioita, -
mutta älä tee niistä ykkösasioita.
Jos Jumala on elämässäsi ykkösenä, ei ole väliä, onko niitä asioita vai ei,
sillä ykköstavoite on tuntea Jumala ja tuoda Hänelle kunniaa.
Siihen perustuu todellinen tyytyväisyys.
Tiedämme, ettemme saa kaikkea tässä elämässä.
Jumala on luvannut meille siunauksia.
Ne ovat ihania. Anna lisää, Herra, -
tahtosi mukaisesti. Tiedät parhaiten, Herra.
Tiedämme, etteivät Jumalan lupaukset petä.
Mutta niistä suurin osa -
tulee Jumalan tulevassa valtakunnassa.
Eräässä virressä sanotaan: "Nyt risti ja taistelu.
Silloin täydellinen päivä."
Pelastumme uskosta. Moniko ajattelee niin?
RT teki sen selväksi sunnuntaina. Pelastumme yksin uskosta.
Raamattu sanoo myös, että kun olemme uskosta pelastetut, -
Jumala antaa meille toivon. Ja toivo liittyy tulevaisuuteen.
Pelastumme uskosta toivossa.
Koko elämämme täytyy osoittaa kohti Jeesuksen paluuta.
RT opetti viime vuonna Jeesuksen toisesta tulemisesta -
ja sitä edeltävässä keskiyön huudosta. Se on erittäin tarpeellinen opetus.
Meidän tulee elää odotuksessa, ei Kristuksen välitöntä tulemista, -
vaan seuraavaa asiaa kohtaan Jumalan profeetallisessa aikataulussa.
Se on keskiyön huuto, joka herättää kristityt, että Jeesus todella tulee.
Olen täysin samaa mieltä RT:n kanssa, että sitä seuraa herätys, -
jollaista maailma ei ole ikinä nähnyt.
Se tulee olemaan seurakunnan paras hetki -
ja siinä kyse on Jumalan kunniasta.
Tässä määritelmä: pyhyys -
on uuden luonnon rajoittamatonta nauttimista.
Uuden luonnon rajoittamatonta nauttimista.
Ymmärrämme, mitä epäpyhyys on.
Vanhan luonnon rajatonta nauttimista.
Uudella luonnolla on into.
Viimeaikaisista saarnoista olemme nähneet, -
että meistä on tullut osallisia jumalallisesta luonnosta.
Meissä on siis uusi luonto, jonka on muovannut ja luonut Jumala -
Jumalan itsensä kaltaiseksi.
Meissä on Jumalan luonto, uusi luonto.
Sitä on uudestisyntyminen.
Meidän pitää saarnata siitä enemmän. Sen saarnaaminen ei ole muodissa.
Uudestisyntymisessä ei ole kyse vain siitä, mitä teet, ajattelet ja tunnet.
Kyse on siitä, että saa uuden elämän, Jumalan siemenen.
Koska sinussa on Jumalan siemen ja olet uusi luonto, -
sydämesi on muuttunut. Se on Jumalan työtä. Yliluonnollista.
Se on Pyhän Hengen työtä. Jumala ottaa pois kivisydämen -
ja antaa tilalle uuden, pehmeän, Jumalaa kuulevan sydämen.
Jumala ottaa pois vanhan hengen ja antaa tilalle uuden, Pyhän Hengen.
Se auttaa meitä rakastamaan Jumalaa.
Uusi sydän sinussa sykkii palavaa rakkautta elävää Jumalaa kohtaan.
Se on tehtävämme. Yhteydessä kyse on...
Voinko käyttää sinua esimerkkinä? Lupaan, etten nolaa sinua liikaa.
Nouse tänne ylös. Katsotaan, oletko käynyt kuntosalilla.
Olet veli. Miten niin "ookoo"? Oletko vai et? - Olen.
Hän on veli. Kiitos Jumalalle.
Olen veli. Sinä olet veli. Mikä on tehtävämme?
Opettaa Sanaa.
Kun harjoitamme yhteyttä, työni on seuraava. Oletko valmis?
Laita varmuuden vuoksi kädet selkäsi taa.
Olet niitä miehiä, joilla on herkkä itsepuolustusvaisto.
Täällä on jotain.
Se on Pyhä Henki, uusi luonto.
Tehtäväni on kannustaa tuota uutta luontoa.
Satutinko vai kutitinko? - Melkein kutitti.
Heprealaiskirjeessä kehotetaan tutkimaan, miten rohkaista muita -
ja kannustaa intoa palavaksi.
Keskustelemme. Miten perheesi voi? Miten työsi, yrityksesi, motiivisi?
Miten hengellinen elämäsi voi? Kun alamme keskustella siitä, -
syntyy yhteys. Jumalan Henki sinussa ja minussa alkavat tehdä työtä.
Yhteyden kautta tuli alkaa palaa.
Kun erkanemme, meillä on enemmän intoa Jeesuksen puoleen.
Niin meidän tulee harjoittaa yhteyttä. Antakaa aplodit.
Hän oli hyvin kärsivällinen. Kiitos paljon.
Se on kristittyjen yhteyden kannustava voima.
Taistelu voidaan voittaa. Voidaan hyvinkin.
Voi itse asiassa sanoa, että taistelu on jo voitettu.
Niin voi sanoa, sillä asemassamme Kristuksessa -
suhteemme Jumalaan on ensinnäkin oikeanlainen.
Lisäksi Pyhä Henki yhdistää meitä uudessa, sisäisessä ihmisessä, -
Jumalan Henki meissä.
Eli olemme muuttuneet sisäisesti.
Osissa Raamattua se sanotaan ehdottomasti. Vaikkapa Room. 8:ssa.
"Ette ole lihan vallassa."
Ei sanota, ettei teidän pidä olla lihan vallassa. "Ette ole lihan vallassa."
Meidät on jo vapautettu lihan vallasta.
Raamattu sanoo: olette Hengen vallassa. Vanha luonto ei enää hallitse
Pyhä Henki on ottanut elämässänne hallintavallan.
Silti meidän pitää edelleen käsitellä lihallisia haluja, ajatuksia -
ja käytösmalleja vastaan.
Ne näyttävät meistä edelleen hyvin luonnollisilta.
Mutta kuten sanoin, tämän taistelun voi voittaa.
Paavali sanoo, että se onnistuu Hengen kautta.
Vaeltakaa Hengessä, niin ette lihan himoa tyydytä.
Jos te Hengellä kuoletatte ruumiin teot, niin saatte elää.
Pyhän Hengen teissä, uuden luonnon teissä, täytyy voittaa, -
ja se voi voittaa, koska se on sovittu juttu Jumalan puolelta.
Asemanne ansiosta Kristuksessa, -
Jumalan työn ansiosta teissä Jeesuksen veren kautta -
ja Hengen työn kautta teissä kolme asiaa ovat totta teistä.
Niitä on enemmänkin, mutta mainitsen nämä kolme.
Ensinnäkin teillä on uusi puhtaus, -
ihana puhtaus. Muista Hesekiel. Puhdistan teidät saastaisuuksistanne.
Mikä hieno sanoma vietäväksi nykypolvelle.
1. Kor. 6:11.
"Ja tuommoisia te olitte..." Ketkä te?
Sitä edeltää luettelo hirvittävistä asioista, -
joita vastaan Korinton seurakunta yhä kamppaili. Se oli osa sen taustaa.
Nuo asiat ovat edelleen todella tärkeitä.
Ne liittyvät moraaliin.
Aiemmin sydämenne oli kääntynyt pois Jumalasta.
Nyt sydämenne ohjaa teitä kohti Jumalaa.
Syvimmässä olemuksessasi, joka on aidointa sinua, uudessa luonnossasi -
kaipaat Jumalaa ja pyhyyttä. Janoat Jumalaa.
Tahdot palvella Häntä. Kaipaat Jumalan kirkkautta.
Sinuun sattuu, kun ihmiset pilkkaavat Häntä ja ymmärtävät Hänet väärin.
Kun Häntä mustamaalataan, se sattuu, jopa enemmän kuin se, -
kun sinua itseäsi parjataan. "He häpäisevät Herraani.
Jospa he näkisivät ja tuntisivat Hänet. He näkisivät, miten hyvä Hän on."
Eräänä päivänä Jumala vielä puhdistaa nimensä.
Jokainen, joka on puhunut syyttävästi, joutuu oikeuden eteen.
Heistä kukaan ei pysy pystyssä. He kumartavat elävää Jumalaa.
Monet sanovat: "Taivaassa sanon Jumalalle suorat sanat."
Et pysty puhumaan tuhanteen vuoteen.
Me tunnemme sen.
Meihin sattuu, kun jotain meille rakasta vastustetaan ja parjataan.
Ja sanotaan: "Jumala aiheuttaa lapsille luusyöpää." Ei aiheuta.
Jumala antaa hyviä lahjoja. Ongelmia aiheuttaa paholainen.
Tämä muuttaa graffitin. Uusi puhtaus, uusi into ja uusi voima.
Uusi voima. Se on hyvin tärkeää. En ole varma, ymmärtävätkö kristityt sen.
Miellyttääksemme Jumalaa täytyy tehdä kolme asiaa.
Meidän pitää tehdä, mitä Hän tahtoo, ei sitä mitä itse tahdomme. Siis teot.
Toiseksi kyse on vaikuttimista. Täytyy toimia oikeista syistä.
Voi tehdä oikean asian väärästä syystä.
Voi saarnata oikeasta asiasta väärästä syystä. Se ei miellytä Jumalaa.
Tee siis oikea asia oikeasta syystä.
Kolmanneksi: oikeassa voimassa. Älä unohda sitä.
Voi tehdä oikean asian omassa voimassa.
Jos vaikutin on Jumalan kirkkaus, on vaikea toimia omassa voimassa.
Jos vaikutin on oma kunnia, käytännössä kaiken, mitä teet, -
teet omassa voimassasi.
Monet kristityt tänä päivänä ovat lannistuneita, -
koska he ovat yrittäneet yhä uudelleen ja uudelleen -
eivätkä ole päässeet mihinkään.
On aika löytää uusi sisäinen voima, ei oma voima, -
vaan Hengen johtama, Jumalaan keskittynyt, Hengen antama voima.
Kristityn elämä on yliluonnollista elämää.
Raamattu viittaa tähän monessa kohdassa.
Ps. 127: "Jos Herra ei huonetta rakenna, niin sen rakentajat -
turhaan vaivaa näkevät."
Sak. 4: "Ei [väellä] eikä voimalla, vaan minun Hengelläni."
Jeesus, Joh. 15: Minä olen viinipuu.
Pysykää minussa, niin kannatte runsaasti hedelmää.
Ilman minua ette voi tehdä mitään.
Paavali sanoi Fil. 4:13:ssa: -
"Kaikki minä voin hänessä, joka minua vahvistaa."
Kyse ei ole vain siitä, mitä me sanomme -
ja miten kumoamme ihmisten näkemykset loogisilla perusteluilla -
tai tieteellisellä todistusaineistoilla, niin tärkeitä kuin ne ovatkin.
Kyse ei ole siitä, että voimme sanoa: Minun Jumalani on isompi kuin sinun.
Kun osoitamme heille hedelmän, kun annamme heidän maistaa rakkautta, -
he sanovat: "Herkullista. Mitä muuta sinulla on?" Meillä on iloa ja rauhaa.
He sanovat: "Tuo on mahtavaa. Minäkin haluan samaa."
Suomennos Marianne Tenetz